Henare Peeni: Hineuru Claims Settlement Bill — First ReadingText is incorporated into the Bound VolumeHenare Peeni: Hineuru Claims Settlement Bill — First Reading[Sitting date: 11 August 2015. Volume:707;Page:5645. Text is incorporated into the Bound Volume.]PEENI HENARE (Labour—Tāmaki Makaurau):Ā tēnā koe e te Māngai o te Whare. “Tīhei uriuri tihei nakonako whakatau hā whakatau ko te rangi i runga nei. Whakatau hā whakatau ko te papa i raro nei. Whakatau hā whakatau ki matuku mai i Rarotonga. Koia i rukuhia manawa pou roto koia i rukuhia manawa o pou waho kia whakatina te more i Hawaiki e pupū ana e wawau ana kia tārewa tū ki te rangi eke eke panuku eke Tangaroa hui e taiki e!”I te tīmatanga ko Te Kupu ko Te Kupu ko Te Atua ko Te Atua anō taua Kupu! Anā korōria ki tōna ingoa tapu i tau mai tōna ringa manaaki tōna ringa atawhai ki runga i a koutou kua tatū mai nei i raro i te tuanui ō tō tātou Whare. I mauria mai e koutou i te kaupapa whakahirahira o ngā mātua tūpuna koia nā te take ka korōria ka wehi tonu tēnei ki tō tātou Kaihanga kia tiaki tonu e ia ngā manako ngā wawata ō koutou o Ngāti Hineuru otirā mō ngā mokopuna o ngā uri whakatipu korōria ki tōna ingoa tapu!Nā ko ngā maharatanga ki ngā tini aituā i whakawaha mai te Minita i ētahi ō koutou otirā rātou kua ngaro atu ki tua o te ārai rātou i kawe ai i tēnei kaupapa rātou i kawe ai i te mamae mō te roanga o te wā mai i te tūkinotanga o te Kāwanatanga i a koutou otirā i a tāua Te Māori tae noa mai ki tēnei wā. Ka tangi tonu te ngākau mō rātou kua ngaro atu ki Te Pō. Haere mai haere! Ka tāpiri atu ko ngā aituā maha kei runga i a tātou e hui tahi nei i raro i te tuanui o tō tātou Whare. Kotahi tonu te kōrero:“Te rāngai maomao ka taka ki tua o Nukutaurua e kore e hoki mai ā muri.” Kāti te wāhanga ki te hunga mate!Kia whakahokia mai ngā rārangi kōrero ki a tātou. Ko tāku i tēnei wā e tautoko ana i te kōrero o te Minita mō tēnei take mō te pire e tatūnga i ngā kerēme i ngā take e pā ana ki te Tiriti o Wāitangi arā ki a Ngāti Hineuru i tau mai i te rā nei. Ka tautoko i ngā mihi ki ngā āpiha ngā āpiha nā rātou wēnei kōrero me te kiko o tēnei pire i whakaritea ka tae mai ki roto i tēnei Whare mō te pānuitanga tuatahi o te pire nō reira e mihi atu ana ki te Minita me ōna āpiha katoa. Ka tautoko tēnei i ngā kōrero ka tukuna atu tēnei pire ki Te Rōpū Whiriwhiri i ngā Take Māori o Te Whare nei ka tukuna atu ki roto i ngā ringaringa o te heamana ka noho mai ki tērā taha o te Whare me ngā mema kei runga i taua rōpū hei whiriwhiri i ngā take hei whiriwhiri i te pire kei mua i te aroaro i tēnei wā tēnei ka mihi.Ka tautoko ahau i ngā mihi ki te ngākaunui ki te manawa ora ki te manawanui o Ngāti Hineuru mai i te takahanga o tēnei kaupapa i ngā tau 1990 i tatū ai wā rātou kerēme me ngā take e pā ana ki Te Tiriti o Waitangi ki Te Taraipiunara o Waitangi. Kia mōhio mai te Whare e te Māngai ā te Oketopa e tū mai nei ka whā tekau tau Te Taraipiunara o Waitangi. Nō reira ka whakaaro ake ki te nui o ngā mahi i oti i a rātou nā e pā ana ki ngā iwi puta noa nā me Ngāti Hineuru i tae mai i te rā nei tēnei ka mihi.Ka whakaaro ake ahau ki ngā kōrero hītori me ngā kōrero whakapapa i kōrero mai i waha mai e te Minita ki mua i te aroaro o te Whare i te rā nei. Nā ka kōrero mai te Minita mō te pakanga nui ki runga o Ōmarunui ki roto i ngā tau tini kua pahure ake nei. Kia mōhio mai te Whare e te Māngai kia mōhio mai koe ā te Oketopa ā te tau e tū mai nei ka 150 tau ka mahara tātau ki taua pakanga te pakanga i Ōmarunui. I taua pakanga rā ka kōrero mai te Minita mō ētahi o ngā uri o Ngāti Hineuru me iwi kē i whakaherea i roto i ngā whare herehere ki runga o Wharekauri.I taua tāima ka whakaaro ake ahau mō tērā tāima. Ka whakaaro ake ahau tā te mea i taua tāima i runga o Te Motu o Wharekauri tētahi tupuna rongonui ki roto i Te Ao Māori kāti ko Te Kooti tērā! Ka whakaaro ake ahau ki wētahi o ngā kōrero a Te Kootī. Hei tāna: “Ka whakaorangia e ahau te toenga o te tangata i hanga e tōku ringa i te tīmatanga āke āke! Ka pei ahau i te hunga kino! Ka whakahau ahau i ngā rohe o Rēneti.” Ko te ngako o taua kōrero e pā ana ki te ao i kitea nei e Te Kooti i a ia e mauherehere ana ki runga o Wharekauri. Nā ka whakaaro ake ki ōna whanaunga ki a ngāi tāua te Māori i tūkinohia ai e te Kāwanatanga ki roto i ngā tau i kōrero nei te Minita i nāianei tata ake nei. Nō reira ka mihi atu ahau ki a rātou nāna i peia mai i ō rātou tūrangawaewae tae noa atu ki ngā kāinga e mōhio nei tātou i tēnei wā arā ko Te Hāroto arā ko Tarāwera ko ngā awa rangatira ka tohua nei ka kōrero nei ki roto i te pire tēnei ka mihi tēnei ka tangi.Nō reira kāti ka huri i te titiro iaianei nā ki te roanga ake o ngā kōrero kei roto i tēnei pire. He nui ngā kōrero! He nui ngā kōrero e pā ana ki ngā mamaetanga i pā ki runga i a Ngāti Hineuru i roto i ngā tau. Nā ka tukuna atu tētahi kōnae pūtea ki a Ngāti Hineuru kia whakatinana ai rātou i ō rātou moemoeā i ō rātou wawata ki roto i ngā tau kei mua i a tātau. Nā ko ētahi atu wāhanga kei roto i te pire ka whakahokia atu wētahi o ngā wāhi kāinga o Ngāti Hineuru ki a rātou. Nā ko tētahi atu wāhanga kei roto i te pire ka āhei a Ngāti Hineuru ki roto i ngā komiti me ngā poari whakahaere o ō rātou rawa. Ā ko tētahi anā ko Te Awa o Te Rangitaiki ā ko tētahi atu ko Te Awa o Te Mōhaka. Kua kite tātau i tēnei Kāwanatanga e whakarite nei i ngā tatūnga kerēme pēnei i tēnei. Ka mea atu āe ka whakaae kia uru mai a Ngāti Hineuru ki roto i ngā mahi whakahaere o ō rātou rawa. Kāti!E mihi atu ana ahau ki tērā whakaaro rangatira! Pai ake tērā i te kore! Pai ake tērā i te noho wahangū o Ngāti Hineuru ki roto i ō rātou mahi whakahaere. Nō reira ka mihi atu ahau ki tērā āhuatanga o te pire.Tētahi wāhanga kai roto i te pire i kapohia nei i te whakaaro o Peeni e tū mai nei ko tētahi e mea atu ana ko ngā taonga tūturu kei roto i te pire nei. I te āta wānangahia te kōrero kai roto i te pire nā ka titiro anā koia rā ēnā ko ngā rawa ka puta mai i te whenua ka puta mai hei oranga mō te katoa. Kāti ka whakaaro ake ahau ki tērā kōrero te taonga tūturu! Ko te taonga tūturu o tāua Te Māori he aha rā tēnei? Ēhara i te mea nō te whenua anake! Ēhara i te mea nō te rangi anake! Ka pupū ake ko ngā taonga tūturu o ngā mātua tūpuna ki roto i te whatumanawa o te tangata ki roto i te mauri i kawea ai e te tangata nā ko Ngāti Hineuru kua tae mai i te rā nei.Hei whakapakinga ake kia mōhio mai koutou e Ngati Hineuru kua tae mai tēnei pire ki roto i tana pānuitanga tuatahi i mua i te aroaro o tēnei Whare i roto i te roanga ake o tōna haere ki roto i tēnei Whare. Kei konei mātou katoa e tautoko ana i te pire e āhua āta titiro ana ki roto i wāna kōrero kei roto hei totohe hei tutūnga i te puehu kia whakahoki atu te mana motuhake ki a koutou mā roto i ō koutou whainga ā tae hoake nei. Nō reira kāti! E te Māngai o te Whare tātou e hui katoa nei tēnā koutou tēnā koutou kia ora tātau katoa.[Thank you Mr Assistant Speaker of the House. “Behold the descendants behold the recollections welcome indeed the sky above me welcome indeed the reef heron from the north perform the ritual place the sacred red stone inwards conclude the ritual by placing it outwards. Firm up the Hawaiki origins here secure it. For that which wells up suspend it from the sky above secure it. Oh to be triumphant and to overcome Tangaroa; so join and be united; it is done!”In the beginning the Word was the Word God was God who was also that Word! That is it! Glory to his Holy name and that his protective and benevolent hand was upon you who arrived under the roof of our House. You brought the magnificent proposal of the ancestral forefathers and that is the very reason why I glorify and stand in awe of our Creator and that he continues to look after your hopes and aspirations of Ngāti Hineuru but at the same time for the grandchildren of future generations; glory to his Holy name!And now the thoughts go to the myriads of deaths. The Minister mentioned some of yours indeed those who have gone beyond the veil they who bore this proposal andhurt for a very long period from the time the Government violated you and us Māori indeed to now. I continue to grieve within for them who are lost to thevoid. Welcome depart! I add the many deaths that are upon us assembled here under the roof of our House to thosewhoare gone. There is only one aphorism: “The shoal of Scorpis violaceus that passes beyond Nukutaurua will never return after that.” Enough about those who have died!I want the address to come back to us. I am supporting the Minister’s address in regard to this matter about the bill settling the claims concerning the Treaty of Waitangi and Ngāti Hineuru who arrived here today. I endorse the acknowledgments to the officials. They considered these statements and the substance of this bill and are here in the House for the first reading of the bill and so I commend the Minister and all of his officials. I support the sentiments that this bill be referred to the Māori Affairs Committee of this House and into the hands of the chairman seated on that side of the Chamber and into the hands of the members on that committee for them to consider the bill that is before us right now; I commend this.I endorse the accolades in regard to the passion aspiration and persistence of Ngāti Hineuru since the transgression of this matter in the 1990s after the settlement of their claims relating to the Treaty of Waitangi claims was referred to the Waitangi Tribunal. It should be noted by the House that this coming October marks the 40thanniversary of the Waitangi Tribunal. And so I reflect on the vast number of settlement referrals that it has dealt with relating to tribes throughout and to Ngāti Hineuru who have arrived here today. I really commend them.I reflect on the historical and genealogical accounts that the Minister related and brought before the House today. Now the Minister related the major battle upon Ōmarunui many years ago to us. The House and you MrAssistantSpeaker should note that this coming October we will commemorate the 150thyear of that battle in Ōmarunui. The Minister told us that at that battle some descendants of the Ngāti Hineuru and of other tribes were imprisoned in the prison buildings on the Chatham Islands.At that time my mind went back to that period because there was another ancestor of note in Māoridom on the Chatham Islands but enough—that was Te Kooti! I mulled over some of Te Kooti’s proclamations. He said: “I will save the remainder of the people that my hand created in the beginning for ever more! I will banish the wicked! I will protect the borders of Rēneti!” The essence of that proclamation relates to the vision that Te Kooti witnessed when he was in prison on the Chatham Islands. So I thought about his relatives to us Māori mistreated by the Government during those years that the Minister alluded to just moments ago. And so I commiserate with thosewho were banished from their places thatthey had a right to stand on including places that we know of today namely as Te Hāroto Tarāwera and the revered rivers that are recognised and referred to in the bill. I commiserate with them and mourn for them.So enough! I focus immediately now on the substantial details in this bill—which there are a lot of! There are references to the hurt thathasimpacted on Ngāti Hineuru over the years. Now there is a reference to a financial compensation that was granted to Ngāti Hineuru to realise their future aspirations and expectations. In some parts of the bill there are references to some places belonging to Ngāti Hineuru being returned to them. Now in one part of the bill Ngāti Hineuru is able to participate in the committees and boards that administer their resources. One such is the river of Rangitaiki and the other one is the Mōhaka River. We have seen this Government making considerations in settlements similar to this one. I say yes I agree that Ngāti Hineuru participate in the administration of their resources. Enough! I commend that noble thought. That is better than nothing at all. It is far better for Ngāti Hineuru tohave a part to play in the administration of their resources than to remain silent. So I commend that aspect of the bill.Another part of the bill that captures the mind of Peeni standing here is theone that refers to the original treasures here in this bill. I examined that statement in the bill thoroughlyandIsuddenly realised that they were really resources from within the land that emerge as sustenance for everybody. So I pondered over that statement about anything prized that is original. What is anything prized that is original to us Māori; what in fact is this to us? It is not really something from the land alone neither is it from the sky! And then it emerged that anything original that is prized by the forefathers is within a person it is the very essence of life that each of us has; now there are Ngāti Hineuru who have arrived here today!In closing I want youNgāti Hineuruto be cognisant of the fact that this bill has arrived before this House for its first reading and for the entire duration of its journey through it. We are all here supporting the bill and being somewhat analytic of its statements at times debating and stirring up the dust a bit to ensure that your absolute independence eventually returns to you collectively throughyour aims. Therefore enough! MrAssistantSpeaker of the House I acknowledge and commend you and all of us gathered here; thank you.]